《挽提宫知丞周公》
宋代·喻良能

妙龄驰誉满东吴，落笔骅骝走坦途。
四十年来鸣道学，一千人坦最群儒。
二松不负经纶志，三迳真成隐遁娱。
老我与君端莫逆，遗文时阅漫长吁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。